Wordplanet: Turkmen Bible - Amos - Old Testament - Amos
1 Tekowaly çopanlaryň biri bolan Amosyň sözleri. Ysraıyl hakyndaky bu sözler Amosa ıertitremeden iki ıyl öň görnüş arkaly aıan bolupdy. Şol günlerde İahudada Uzyıa patyşa, Ysraıylda İowaşyň ogly İarobgam patyşa höküm sürıärdi.
2 Amos şeıle diıdi: «Reb Siıondan nagra çekıär, Iıerusalimden sesini eşitdirıär. Çopanlaryň öri meıdanlary solıar, Karmel dagynyň başy guraıar».
3 Reb şeıle diııär: «Men damasklylary günä üstüne günä edendikleri üçin jezasyz galdyrmaryn. Çünki demir dişli döweklerde gilgat halkyny ıençdiler olar.
4 Muňa görä Hazaıylyň köşgüne ot ıagdyraryn, ot Benhadadyň galalaryny ıakyp kül eder.
5 Damaskyň derwezesiniň kiltlerini döwerin, Awen jülgesiniň hökümdaryny, Beıtedende eli şa hasaly hökümdary ıok ederin. Aram halky Kir ıurduna ıesir edip äkidiler». Muny Reb aıdıandyr.
6 Reb şeıle diııär: «Men gazalylary günä üstüne günä edendikleri üçin jezasyz galdyrmaryn. Olar tutuş jemagaty edomlylaryň eline bermek üçin ıesir edip äkitdiler.
7 Muňa görä Gaza diwaryna ot ıagdyraryn, ot onuň galalaryny ıakyp kül eder.
8 İok ederin Aşdodyň ilatyny, Aşkelonda eli şa hasaly hökümdary. Golumy Ekronyň garşysyna öwrerin, heläk ederin piliştleriň aman galanyny». Muny Hökmürowan Reb aıdıandyr.
9 Reb şeıle diııär: «Men sorlulary günä üstüne günä edendikleri üçin jezasyz galdyrmaryn. Çünki olar doganlyk ähtini unudyp, tutuş jemagaty Edoma gul edip satdylar.
10 Muňa görä Sur diwaryna ot ıagdyraryn, ot onuň galalaryny ıakyp kül eder».
11 Reb şeıle diııär: «Men edomlylary günä üstüne günä edendikleri üçin jezasyz galdyrmaryn. Çünki doganlaryny gylyçly kowalap, rehim-şepagat etmediler, çäksiz gaharyny dökdüler, gazap atyna baky atlandylar.
12 Şu sebäpden Teımana ot ıagdyraryn, ot Bosranyň galalaryny ıakyp kül eder».
13 Reb şeıle diııär: «Men ammonlary günä üstüne günä edendikleri üçin jezasyz galdyrmaryn. Çünki olar öz çäklerini giňeltmek üçin Gilgadyň göwreli aıallarynyň garnyny ıardylar.
14 Söweş günündäki galmagaldan ıaňa, harasat günündäki tüweleı içinde Rabanyň diwaryna ot salaryn, ot galalaryny ıakyp kül eder.
15 Emeldarlary bilen birlikde ammon şasy sürgün ediler». Muny Reb aıdıandyr.
1 Reb şeıle diııär: «Men Mowaby günä üstüne günä edendigi üçin jezasyz galdyrmaryn. Çünki ol Edom şasynyň süňküni ıakyp küle öwürdi.
2 Şu sebäpden Mowaba ot ıagdyraryn, ot Keriıodyň galalaryny ıakyp kül eder. Gygyryşmakdan we surnaı seslerinden ıaňa, Mowap halky söweş gykylygynyň içinde öler.
3 Aralaryndaky hökümdaryny ıok ederin, onuň bilen bile ähli emeldarlaryny öldürerin». Muny Reb aıdıandyr.
4 Reb şeıle diııär: «Men İahudany günä üstüne günä edendigi üçin jezasyz galdyrmaryn. Çünki Rebbiň kanunyny ret etdiler, Onuň parzlaryny tutmadylar, ata-babalarynyň ıalan hudaılaryň yzyna eıerişi ıaly indi bular-da olar bilen azdylar.
5 Şu sebäpden İahuda ot ıagdyraryn, ot Iıerusalimiň galalaryny ıakyp kül eder». Ysraıylyň höküm edilmegi
6 Reb şeıle diııär: «Men Ysraıyly günä üstüne günä edendigi üçin jezasyz galdyrmaryn. Çünki olar dogruçyly kümşe, mätäji bir jübüt çaryga satıarlar.
7 Pukaralaryň başyny toprak astynda depgiläp, ezilenleri ıoldan itekläp aıyrıarlar. Ogly-da, atasy-da bir aıalyňka gidip, mukaddes adymy harlaıarlar.
8 Her gurbanlyk sypasynyň ıanynda girew alnan eşikleri ıazyp oturıarlar. Özleriniň Hudaıynyň öıünde jerime pula alnan şeraby içıärler.
9 Men bolsa Ysraıylyň öňünden amorlary ıok etdim. Boılary kedr agajy deı uzyn, dub agajy kimin güıçli bolsa-da, olaryň ıokardan miwesini, aşakdan köküni gyrdym.
10 Şeıle-de amor ıurduny eıelemegiňiz üçin, Men sizi Müsürden çykardym, çölde kyrk ıyllap ıol görkezdim.
11 Ogullaryňyzdan pygamber çykardym, ıaş ıigitleriňizi nazyr belledim. Eı, ysraıyl halky, hakykatdan-da, bu şeıle dälmidir?!» Muny Men-Reb aıdıandyryn.
12 «Emma nazyr bolana şerap içirdiňiz, pygamberlere „Pygamberlik etmäň!“ diıip buıruk berdiňiz.
13 Şonuň üçin desseden ıükli araba topragy nähili owradıan bolsa, Men-de sizi duran ıeriňizde edil şonuň ıaly mynjyradaryn.
14 İüwrük adam gaçyp bilmez, güıçli güıç görkezip bilmez, batyr-da janyny halas edip bilmez.
15 İaıçy ornunda berk durup bilmez, ıüwrük aıakly gaçyp gutulyp bilmez, atly-da halas edip bilmez janyny.
16 Batyrlaryň iň batyry-da ol gün ıalaňaç gaçyp gider». Muny Reb aıdıandyr.
1 Eı, ysraıyl halky, Rebbiň size, Müsürden çykaran kowumyňyza garşy aıdan bu sözüne gulak goıuň:
2 «İer ıüzündäki ähli halklaryň arasyndan Men diňe sizi saıladym. Şu sebäpli ähli etmişiňiz üçin, Men sizi jezalandyraryn.
3 Heı, belleşmezden iki adam bile ıola düşermi?
4 Awy oňmadyk şir jeňňelde arlarmy näme? Hiç zat awlamadyk arslan süreninde hyrlarmy näme?
5 İerde duzak gurulmasa, guş duzaga düşermi? Içine bir zat düşmese, ıerden gapan göçermi?
6 Şäherde surnaı çalnar-da, halkda gorky bolmazmy? Rebbiň Özi indermese, şähere bela gelermi?
7 Hakykatdan-da Hökmürowan Reb syryny gullary pygamberlere aıan etmezden hiç zat etmez.
8 Arslan arlar-da, kim gorkmaz? Hökmürowan Reb sözlär-de, kim pygamberlik etmez?».
9 Aşdot we Müsür galalaryna şuny jar ediň: «Samarıanyň daglaryna ıygnanyň. Şäheriň içindäki başagaılygy, onuň arasyndaky zulumy görüň».
10 Reb şeıle diııär: «Galalarynda zorluk bilen talan oljalaryny toplaıarlar, dogry iş etmegi hiç bilmeıärler.
11 Şonuň üçin duşman ıurduňyzy gabawa salar sizi güıç-kuwwatdan düşürip, galalaryňyzy talaňçylyga berer». Muny Hökmürowan Reb aıdıandyr.
12 Reb şeıle diııär: «Bir çopanyň arslanyň agzyndaky goınuň diňe toınaklaryny ıa-da gulagynyň bir bölegini halas edip bilşi ıaly, Samarıada ıaşaıan ysraıyl halky-da şeıle halas ediler. Onda diňe döwük-ıenjik öı goşlaryndan başga hiç zat galmaz».
13 Eşidiň we İakup nesillerine güwälik beriň, Gudratygüıçli Hudaı – Hökmürowan Reb şeıle diııär:
14 «Etmişi üçin Ysraıyly jezalandyran günüm, Beıteliň gurbanlyk sypalaryny-da ıok ederin. Gurbanlyk sypalaryň şahlary kesilip ıere gaçar.
15 Men gyşky hem ıazky köşkleri ıumraryn, pil süňkünden haşamlanan jaılary ıok ederin, beıik jaılaryň soňuna çykaryn». Muny Reb aıdıandyr.
1 Eı, Samarıa dagyndaky Başanyň mal heleıleri! Siz pukaralara sütem edip, mätäçleri ezıänler, ärleriňize: «Içmäge bir zat getir» diııänler! Bu sözlere gulak salyň.
2 Hökmürowan Reb Öz mukaddesliginden ant içdi: «Siziň çeňňekler bilen, iň soňkyňyzyň hem balyk garbaklary bilen tutuljak günüňiz hökman ıetip geler.
3 Her biriňiz garşyňyzdaky diwar gädikden çykarylyp, Hermona taşlanarsyňyz». Muny Reb aıdıandyr.
4 Baryň, Beıtele gidip, günä ediň, Gilgala gidip, ıazygyňyzy artdyryň, her gün ertirine gurbanlyklaryňyzy, her üç günden gazanjyňyzyň ondan birini getiriň.
5 Hamyrmaıaly çörekden şükür sadakasyny hödürläň, meıletin sadakalaryňyzy jar edip mälim ediň, şeıle etmekden sen lezzet alıaň-a, eı, ysraıyl halky! Muny Hökmürowan Reb aıdıandyr.
6 Ähli şäherleriňizde açlykdan dişiňiziň kirini sordurdym, tutuş ıurduňyzy nana zar etdim, emma şonda-da siz Maňa tarap dolanmadyňyz. Muny Reb aıdıandyr.
7 Hasyl ıygnamaga üç aı galanda, sizden ıagşy gysgandym, Men bir şähere ıagmyr ıagdyryp, başga birine ıagdyrmadym. Bir ekin meıdany ygaldan gandyrdym, beıleki birini bolsa ygalsyz guratdym.
8 Agyz suwy üçin şäherden-şähere entediňiz, emma suwdan ganyp doımadyňyz, şonda-da siz Maňa tarap dolanmadyňyz. Muny Reb aıdıandyr.
9 Men sizi epgekdir heň bilen büräp örtdüm, baglaryňyzy we üzümlikleriňizi weıran etdim, injirdir zeıtun agaçlaryňyzy çekirtgeler ıuwutdy, emma şonda-da siz Maňa tarap dolanmadyňyz. Muny Reb aıdıandyr.
10 Müsürdäki ıaly araňyza mergi iberdim, ıaş ıigitleriňizi gylyçdan geçirdim, atlaryňyzy duşmanlaryňyza berdim. Burnuňyzy düşelgäňiziň porsy ysyndan doldurdym, emma şonda-da siz Maňa tarap dolanmadyňyz. Muny Reb aıdıandyr.
11 Men Sodom bilen Gomorany ıumruşym ıaly, araňyzdaky köp şäherleri-de ıykyp ıumurdym. Siz otdan çykarylan kesindi mysaly bolduňyz, emma şonda-da Maňa tarap dolanmadyňyz. Muny Reb aıdıandyr.
12 Şonuň üçin hem, eı, Ysraıyl, saňa şeıle ederin. Saňa şuny etjekdigim üçin, Hudaıyňy garşylamaga taııarlan, eı, Ysraıyl!
13 Çünki daglara şekil beren, ıeli ıaradyp, Öz pikirlerini ynsanlara aıan eden, daň şapagyny garaňkylyga öwren, dünıäniň belent ıerlerine aıak basan Oldur, Onuň ady Reb, Hökmürowan Hudaıdyr!
1 Eı, ysraıyl halky, sen hakdaky aıtjak bu agy sözüme gulak as.
2 Ysraıyl gyzy ıykyldy, indi ol hiç haçan galmaz, öz topragynda süınüp ıatyr, hiç kim oňa ıardam bermez.
3 Şonuň üçin Hökmürowan Reb şeıle diııär: «Bir şäherden Ysraıyl üçin söweşe çykan müň adamdan ıüz adam aman galar, beıleki birinden diňe ıüzden onusy aman galar».
4 Reb ysraıyl halkyna şeıle diııär: «Meni agtaryň, şonda ıaşarsyňyz!
5 Emma Meni Beıtelden agtarmaň, Gilgala girmäň, Beıerşeba geçmäň, çünki Gilgal hökman sürgün ediler, Beıtel hem hiç zat bolup galar».
6 Rebbi agtaryň, şonda ıaşarsyňyz, ıogsam Ol İusup nesline garşy ot kimin lowlar, Beıtelde ıangyny söndürmäge hiç kim tapylmaz.
7 Adalaty ajylyga öwrenler! Dogruçyllygy ıere çalanlar!
8 Ülker, Orion ıyldyzlaryny ıaradan, tüm garaňkylygy daň sähere öwren, gündizi gijä öwren, deňiz suwlaryny çagyryp, olary ıer ıüzüne döken Oldur. Onuň ady Rebdir.
9 Ol güıçlüleri şol bada heläk eder, galalaryny-da weıran eder.
10 Olar kazyıetde paş edıäni ıigrenıärler, hakykaty sözleıäni äsgermezlik edıärler.
11 Garybyň elinden bugdaı hem saman hakyny zorluk bilen alanyňyz üçin, daşdan ıonulan jaılar gursaňyz-da, siz olarda ıaşamarsyňyz, gözel üzüm baglaryny oturtsaňyz-da, olaryň şerabyny içmersiňiz.
12 Çünki Men etmişiňiziň köpdügini, günäleriňiziň çökderdigini bilıärin. Dogruçyla ezıet berip, para alıarsyňyz, kazyıetde mätäji boş gaıtarıarsyňyz.
13 Şonuň üçin akylly ynsan şeıle pursatda ümsüm bolar, çünki bu bir erbet zamandyr.
14 İamanlygy däl-de, ıagşylygy agtaryň, şonda siz ıaşarsyňyz. Edil siziň öz aıdyşyňyz ıaly Reb, Hökmürowan Hudaı siziň bilen bolar.
15 İamanlygy ıigrenip, ıagşylygy söıüň, kazyıetde adalaty berkarar ediň. Belki şonda Reb, Hökmürowan Hudaı İusubyň aman galanlaryna merhemet eder.
16 Hökmürowan Hudaı – Hökmürowan Reb şeıle diııär: «Bütin meıdanlarda dady-perıat ederler, köçelerde „Waı, waı günümize!“ diışerler. Çagyrarlar daıhany matam tutmaga, ıasçylary ıas aıdymyny aıtmaga.
17 Tutuş üzüm baglaryňyzda perıat ederler, çünki siziň araňyzdan Men geçerin». Muny Reb aıdıandyr.
18 Dat günüňize, Rebbiň gününi küıseıänler! Näme üçin siz Rebbiň gününe zarsyňyz? Ol gün aıdyňlyk däl-de, garaňkylykdyr.
19 Ol gün bir kişiniň arslandan gaçyp, aıa duş gelşi kimindir. Öıüne gelip, elini diwara söıände, ony ıylanyň çakyşy kimindir.
20 Rebbiň güni ıagtylyk däl-de, garaňkylyk dälmidir? Ol hiç bir yşyksyz tüm garaňkylyk dälmidir?
21 Men baıramlaryňyzy ıigrenıärin, äsgermeıärin, mukaddes ıygnanyşyklaryňyzy asla halamaıaryn.
22 Hatda ıakma gurbanlygyňyzdyr galla sadakaňyzy hödür etseňiz-de, Men olary kabul etmerin. Semiz mallaryňyzdan salamatlyk gurbanlygyňyzy berseňiz-de, Men olara bakmaryn.
23 İanymdan nagmalaryň owazyny aıryň! Men arfalaryňyzyň sazyny diňlemerin.
24 Goı, adalatlyk derıa kimin joşsun, dogruçyllyk baky çeşme ıaly aksyn.
25 Eı, ysraıyl halky, Maňa çölde kyrk ıyllap gurbanlyklar we sadakalar hödürlediňizmi?
26 Siz patyşaňyz Sakudy we ıyldyz hudaıyňyz Kiıuny – özüňiz üçin ıasan butlaryňyzy göterip gezdiňiz.
27 Munuň üçin sizi Damaskyň aňyrsyna sürgün ederin. Muny Reb aıdıandyr. Onuň ady Hökmürowan Hudaıdyr.
1 Dat günüňize, eı, Siıonda asuda ıaşaıanlar, Samarıa dagynda howpsuz oturanlar, ysraıyl halkynyň ıüz tutmaga barıan iň beıik milletiň meşhur adamlary!
2 Kalne şäherine geçip görüň, ol ıerden beıik Hamada gidiň. Onsoň piliştleriň Gat şäherine baryň, olar iki patyşalygyňyzdan gowumyka? Tutıan meıdanlary siziňkiden giňmikä?
3 Eı, siz bela gününi uzak saıyp, zorluk tagtyny ıakynlaşdyranlar!
4 Eı, pil süňkünden haşamlanan çarpaıada ıatanlar, düşekleriniň üstünde meımiränler, sürüden saılama guzulary, baga bakylan göleleri iııänler!
5 Özlerini Dawut ıaly saıyp, saz gurallaryny oılap tapıanlar, barbatyň owazyna aıdym aıdıanlar,
6 şakäseden şerap içıänler, üstlerine iň oňat atyr sepıänler, İusubyň weırançylygyna ıas tutmaıanlar!
7 Munuň üçin olar ilkinji bolup ıesir edip äkidiler, kürsüde gaışarıanlaryň meılisi tamamlanar.
8 Hökmürowan Reb Özünden ant içdi. Hökmürowan Beıik Hudaı şeıle diııär: «İakubyň gedemligini nejis saııaryn, onuň galalaryny ıigrenıärin, içindäki ähli zady bilen bile şäheri duşman eline bererin».
9 Bir öıde on adam galan bolsa, olar-da öler.
10 Olaryň biriniň garyndaşy öz kömekçisi bilen hossarynyň jesedini öıden daşary çykaryp ıakmak üçin geler. Ol kömekçisinden: «Başga-da jeset barmy?» diıip soranda, «İok» diıip jogap berer. Onsoň garyndaşy: «Sem bol! Rebbiň ady agzalmasyn» diıer.
11 Ine, Reb şeıle buıurıar: «Uly jaılar toza, kiçi jaılar küle dönsün.
12 Atlar gaıanyň üstünde çaparmy? Öküzler bilen ol ıerde ıer sürlermi? Emma siz adalaty zähere, dogrulyk miwesini ajylyga öwürdiňiz.
13 Siz Lodebarda puç zada şatlanyp: „Karnaıymy öz güıjümiz bilen basyp almadykmy näme?“ diııärsiňiz.
14 Şonuň üçin, eı, ysraıyl halky, saňa garşy bir milleti aıaga galdyrjak. Olar Lebohamatdan Araba jülgesine çenli seni ezerler». Muny Reb, Hökmürowan Hudaı aıdıandyr.
1 Ine, Hökmürowan Reb maňa şuny görkezdi: Patyşanyň paıyna düşen bugdaı orlup bolnandan soň, ikinji ekilen ekin gögerip başlan wagtynda, Reb çekirtge sürilerini çozdurdy.
2 Çekirtgeler ıurduň ähli gögeren zadyny iıip gutaranda, men şeıle diıdim: «İa Hökmürowan Reb, ıalbarıaryn, Öz halkyňy bagyşla! İakubyň nesli muňa neneň çydasyn?! Ol bir kiçi halkdyr!»
3 Onsoň Reb muňa gaıtmyşym etdi. Reb: «Beıle zat bolmaz!» diıdi.
4 Ine, Hökmürowan Reb maňa şuny görkezdi: Hökmürowan Reb halkyny jezalandyrmak üçin alawly ody çagyrdy. Ot düıpsüz çuň suwlary ıakyp ıandyrdy, soňra ekin meıdanyny ıandyrmaga başlady.
5 Onsoň men şeıle diıdim: «İa Hökmürowan Reb, ıalbarıaryn, saklan! İakubyň nesli muňa neneň çydasyn?! Ol bir kiçi halkdyr!»
6 Reb muňa-da gaıtmyşym etdi. Hökmürowan Reb: «Bu-da bolmaz!» diıdi.
7 Başga bir görnüş arkaly Reb maňa şuny görkezdi: Ine, Reb şugul guraly bilen gurlan dim-dik diwaryň ıanynda durdy, elinde bolsa şugul bardy.
8 Onsoň Reb menden: «Amos, sen näme görıärsiň?» diıip sorady. Men: «Bir şugul görıärin» diıip jogap berdim. Onsoň Reb şeıle diıdi: «Ine, halkym Ysraıylyň ortasynda-da, Men bir şugul guralyny goııaryn. Mundan beıläk olary bagyşlamaryn.
9 Yshagyň butlara sežde edıän ıerleri weıran ediler, Ysraıylyň mukaddes öıleri haraba öwrüler, İarobgam kowumyna garşy gylyçly aıaga galaryn».
10 Onsoň Beıteldäki Amazıa ruhany Ysraıylyň patyşasy İarobgama şeıle habar ıollady: «Amos ysraıyl halkynyň arasynda saňa garşy dildüwşük gurady. İurt onuň munça sözlerini göterip bilmez.
11 Amos şeıle diıdi: „İarobgam gylyçdan öler, Ysraıyl halky öz ıurdundan ıesir edip äkidilip çykarylar“».
12 Onsoň Amazıa Amosa şeıle diıdi: «Eı, weli! Bar, İahuda ıurduna git-de, çörek puluňy şol ıerde gazan. Şol ıerde pygamberlik et.
13 Emma indi gaıdyp Beıtelde pygamberlik etme, çünki bu patyşanyň mukaddes öıi we patyşalygyň ybadathanasydyr».
14 Onsoň Amos Amazıa şeıle jogap berdi: «Men pygamber hem däl, pygamberler toparyndan hem däl. Men ıöne bir çopan hem injir agaçlaryna gözegçilik edıän.
15 Emma Reb meni süriniň yzyndan aldy-da, maňa: „Bar, git-de, Meniň halkym Ysraıyla pygamberlik et“ diıdi.
16 Indi bolsa Rebbiň sözüne gulak goı. Sen maňa: „Ysraıylyň garşysyna pygamberlik etme, Yshagyň kowumyna garşy wagyz etme“ diııärsiň.
17 Şonuň üçin Reb şeıle diııär: „Aıalyň şäherde loluçylyk eder, ogul-gyzlaryň gylyçdan geçiriler, ölçeg ıüpi bilen ıeriň paılanylar, özüňem haram ıurtda ölersiň, ysraıyl halky öz ıurdundan ıesir edilip äkidiler“».
1 Hökmürowan Reb maňa şuny görkezdi: bir sebet injir miwesi bardy.
2 Ol menden: «Amos, sen näme görıärsiň?» diıip sorady. Men: «Bir sebet ıetişen miwäni görıärin» diıip jogap berdim. Onsoň Reb maňa şeıle diıdi: «Meniň halkym Ysraıylyň soňy ıetip geldi. Mundan beıläk olary bagyşlamaryn.
3 Şol gün köşk aıdymlary ahy-nala öwrüler. Ähli ıer taşlanan jesetlerden dolar. Ümsüm boluň!» Muny Hökmürowan Reb aıdıandyr.
4 Eşidiň muny, mätäçleri depgiläp ezıänler, ıurduň garyplaryny heläk edıänler!
5 Siz diıersiňiz: «Täze Aı baıramy geçsedi, gallamyzy satarys; Sabat güni basym ötsedi, bugdaımyzy bazara çykararys. Ölçegi kiçeldip, bahany ulaldyp, hileli çekim daşyny ulanarys.
6 Bugdaı ıerine onuň kepegini satyp, garyplary kümşe, mätäji bir jübüt çaryga satyn alarys».
7 İakup halkynyň guwanjy bolan Reb şeıle ant içdi: «Men olaryň eden işleriniň hiç birini asla unutmaryn.
8 Bu işler üçin ıer sarsmajakmy? İerde ıaşaıan her kes ıas tutmajakmy? Bütin ıer ıüzi Nil derıasy kimin tolkun atar, Müsürdäki Nil derıasy deı belende galyp pese düşer».
9 Hökmürowan Reb şeıle diııär: «Şol gün şeıle bolar: Günortan çagy güni batyraryn, gündiz ıer ıüzüni garaňky ederin.
10 Men siziň baıramyňyzy ıasa, aıdymlaryňyzy ahy-nala öwrerin. Her bile jul guşagyny guşadaryn, her başyň saçyny syrdyraryn. Şol güni ıalňyz ogluň ıas güni kimin ederin, onuň soňuny ajylyk bilen gutararyn».
11 Hökmürowan Reb ıene-de şeıle diııär: «Şeıle günler geler, Men ıurda açlyk ibererin. Emma bu çörek bilen suwuň gytlygy däl-de, Rebbiň sözlerini eşitmek küısegi bolar.
12 Rebbiň sözüni agtaryp, ynsanlar deňizden-deňze, demirgazykdan gündogara entärler. Olar ol ıerden bu ıere ylgaşarlar, emma ony tapyp bilmezler.
13 Şol gün gözel gyzlar we ıaş ıigitler teşnelikden huşuny ıitirerler».
14 Samarıanyň günäsinden ant içip: «Eı, Dan! Seniň hudaıyňdan ant içıän!, Beıerşebanyň tutıan ıolundan ant içıän!» diııänler ıykylarlar we hiç haçan ıerlerinden galmazlar.
1 Men gurbanlyk sypasynyň ıanynda Rebbiň duranyny gördüm. Reb şeıle buıruk berdi: «Ybadathana söıeleri sarsıança, sütünleriň başyna ur, olary ähli ynsanyň depesinden inder. Diri galanlaryny gylyçdan geçirerin, hiç biri gaçyp-da, gutulyp-da bilmez.
2 Gazyp ölüler dünıäsine girseler-de, elimi uzadyp, olary ondan çykararyn. Olar göge çyksalar-da, ol ıerden aşak düşürerin.
3 Karmel dagynyň depesinde gizlenseler-de, ol ıerden Men olary yzarlap taparyn. Huzurymdan deňziň düıbünde gizlenseler-de, deňiz ıylanyna buıruk bererin, ıylan-da olary çakar.
4 Duşmanlarynyň öňüne düşüp, ıesirlige gitseler-de, ol ıerde gylyja buıruk bererin; ol-da olary öldürer. Men olardan nazarymy aıyrmaryn, emma ıagşylyk üçin däl-de, ıamanlyk üçin şeıderin».
5 Gudratygüıçli–Hökmürowan Reb elini ıere degirıär we ıer sarsıar, ıerde ıaşaıan her kes ıas tutıar. Bütin ıer ıüzi Nil kimin tolkun atıar, Müsüriň Nil derıasy deı ıene pese düşıär.
6 İokarky otagyny gökde bina edıän, gümmezini ıeriň ıokarsynda gurıan, deňziň suwlaryny bir ıere ıygnap, suwlary ıer ıüzüne dökıän Oldur. Onuň ady Rebdir.
7 Reb şeıle diııär: «Eı, ysraıyl halky, sen Meniň üçin efiopiıa halky bilen deň dälmisiň? Ysraıyllary Müsürden, piliştleri Kaptordan, aramlary Kirden çykaran Men dälmi näme?
8 Hökmürowan Rebbiň nazary siziň günäli şalygyňyzdadyr, Men-Reb ony ıer ıüzünden süpürip taşlaryn, emma İakubyň kowumyny bütinleı ıok etmerin». Muny Reb aıdıandyr.
9 Ine, Men buıruk bererin, bütin milletler arasynda ysraıyl halkyny bugdaı elän ıaly edip, elekden geçirerin, şonda ıekeje daş-da elekden geçmez.
10 «Bela bize gelmez ıa-da duşmaz» diııän, halkymyň ähli günälileri gylyçdan ölerler. Ysraıyl patyşalygy gaıtadan dikeldilıär
11 Şol gün Men Dawudyň ıykylan çadyryny dikelderin, böwsülen böwürlerini bejererin, weıran bolan ıerlerini oňaryp, gadym döwürdäki ıaly ederin.
12 Şeıdip, ysraıyl halky Edomyň aman galanlaryna, Maňa degişli bolan ähli milletlere eıelik eder. Muny şu işi bitirıän Reb aıdıandyr.
13 Ine, şeıle günler geler – Hökmürowan Reb diııär, ıer sürıän orak orıanyň yzyndan ıeter, üzüm sykıan ekiş döwrüne çenli işini gutarmaz, şirin şerap daglardan damar, bütin depelerden-de joşup akar.
14 Halkym Ysraıylyň öňki abadançylygyny dikelderin, ıumrulan şäherleri dikeldip, olarda mesgen tutarlar, üzüm baglaryny oturdyp, olaryň şerabyny içerler, bag-bakjalar ekip, olaryň miwesini iıerler.
15 Men olary öz topragynda oturdaryn, Meniň özlerine beren topragymdan indi olar hiç haçan çykarylmaz. Muny Hudaıyňyz Reb aıdıandyr.